open-index/open-wikipedia-markdown huggingface dataset:
Mercedes-Benz 770

**Mercedes-Benz 770**, tuntud ka kui **Suur Mercedes** (saksa keeles *Großer Mercedes*) oli Mercedes-Benzi suur luksusauto, mida toodeti aastatel 1930–1944.

## Esimene põlvkond (W07, 1930–1938)
770 esimene põlvkond (šassiitähis W07) tuli välja 1930. aastal, asendades aastatel 1924–1929 toodetud 630 (enne 1926. aastat Mercedes 24/100/140 PS).

Kui 630 kasutas 6240 cm³ reaskuuest mootorit kompressoriga, siis 770 sai uue 7665 cm³ reaskaheksase, võimsusega 110 kW (150 hj). See oli saadaval ka mehaanilise kompressoriga, mis suurendas võimsust 147 kW (200 hj)-ni.

770 oli üks maailma suuremaid autosid: see oli 5,6–5,7 meetrit pikk, omas 3,75 meetrist teljevahet ja kaalus 2,7–2,9 tonni.

Suure depressiooni aegses Weimari Vabariigis oli auto hind vastav tema luksuslikkusele: šassii üksi maksis 29 500 Reichsmarki, Pullmani sedaan 38 000 ja kabriolett (erinevad versioonid) kuni 6500 marka rohkem. Seetõttu toodeti kokku vaid 117 autot, millest enamus läks valitsusasutustele.

Klientide hulka kuulusid näiteks Weimari Vabariigi riigipresident Paul von Hindenburg, Jaapani keiser Hirohito ja paavst Pius XI. Alates 1931. aastast sõitis 770-ga ka Adolf Hitler. Ka Hollandis eksiilis olev endine Saksa keiser Wilhelm II kasutas 770-t.

## Teine põlvkond (W150, 1938–1944)
1938. aastal tuli välja uue põlvkonna 770 (šassiitähis W150). Auto kasvas veelgi: pikkus ulatus 6 meetrini ja kaal 3,4 tonnini.

Mootor suuresti ei muutunud, kuid arendas nüüd vabalthingavana 114 kW (155 hj) ja kompressoriga 169 kW (230 hj). Viies eksemplaris toodeti ka kahe kompressoriga erivarianti, mille võimsus oli 294 kW (400 hj).

Hinnaga 30 000 marka (šassii), 44 000 marka (Pullman limusiin) ja 46 000 – 47 500 marka (kabrioletid) peeti seda toona Saksamaa kalleimaks autoks. Ametlikult seda hinnakirjades ei avaldatud, seal oli vaid *auf Anfrage* (tellimusel).

Kokku toodeti W150 märtsini 1944 88 eksemplari. W150-ga sõitsid nii Hitler kui ka mitmed kõrgemad natsiametnikud, nagu Hermann Göring, Heinrich Himmler ja Reinhard Heydrich. Lisaks kingiti see Hitleri liitlastele, nagu Benito Mussolini, Francisco Franco, Ion Antonescu, Vidkun Quisling ja Carl Gustaf Emil Mannerheim.

## Viited
Marco Arop

**Marco Arop** (sündinud 20. septembril 1999 Hartumis, Sudaanis) on Kanada keskmaajooksja, maailmameister.

Arop sündis Sudaanis, kuid tama perekond põgenes Teise Sudaani kodusõja ajal Egiptusesse. Hiljem kolisid nad Kanadasse. Ta tegeles noorteklassides korvpalliga, kui otsustas oma korvpallitreeneri soovitusel keskenduda gümnaasiumis kergejõustikule.

Arop oli edukas juba oma esimestel rahvusvahelistel täiskasvanute tiitlivõistlustel. 2019. aasta Panameerika mängudel Limas võitis ta 800 meetri jooksus kuldmedali võistluste rekordiga 1.44,25. Maailmameistrivõistlustel Dohas pääses ta 800 meetri jooksu finaali ja sai ajaga 1.45,78 7. koha.

Tokyo olümpiamängudel sai Arop poolfinaalis 14. koha ajaga 1.44,90.

2022. aasta maailmameistrivõistlustel Eugene'is võitis ta ajaga 1.44,28 Emmanuel Koriri ja Djamel Sedjati järel pronksmedali.

2023. aasta maailmameistrivõistlustel Budapestis tuli Arop ajaga 1.44,24 Emmanuel Wanyonyi ja Ben Pattisoni ees maailmameistriks.

2024. aasta suveolümpiamängudel Pariisis võitis ta hõbemedali Põhja-Ameerika rekordiga 1.41,20, kaotades olümpiavõitjaks tulnud Emmanuel Wanyonyile vaid 1 sajandiksekundiga.

2025. aasta maailmameistrivõistlustel Tokyos võitis ta Emmanuel Wanyonyi ja Djamel Sedjati järel pronksmedali ajaga 1.41,95.

## Isiklikud rekordid
;Väljas

;Sees

Allikas: Rahvusvaheline Kergejõustikuliit

## Viited

## Välislingid

*
Mezőcsát

**Mezőcsát** on linn Ungaris Borsod-Abaúj-Zempléni komitaadis, Mezőcsáti kreisi halduskeskus.

## Geograafiline asend
Mezőcsát asub Tisza jõest 8 km kaugusel, komitaadikeskusest Miskolcist ligikaudu 33 km lõunas.

## Ajalugu
1067. aastal ehitati piirkonda klooster. Asula hävis mongolite sissetungi ajal, seda mainitakse uuesti 1330. aastatel. 17. sajandi algupoolel läks asula Transilvaania vürstkonna koosseisu. 1686. aastal põletasid Austria väed asula maha. Laatade pidamise õiguse sai Mezőcsát (tolleaegse nimega Csát) 1698. aastal. Mezőcsát sai linnaõigused 1. jaanuaril 1991.

## Viited
Wolmar Johann von Tiesenhausen

**Wolmar Johann von Tiesenhausen** (1663–1724) oli Rootsi sõjaväelane ning ooberstleitnant, kes osales Põhjasõjas ning juhatas Alūksne maapataljoni.

## Elulugu
Wolmar Johann von Tiesenhausen sündis 1663. aastal Jakob Johann von Tiesenhauseni ja Elisabeth von Tiesenhauseni (sünninimega von Aderkas) perekonda Geisterhofis. Tema õde Elisabeth Maria von Tiesenhausen abiellus Rootsi ooberst Johann Friedrich von Liphartiga. 

Wolmar Johann von Tiesenhausen päris oma isalt Graši mõisa. Pärast tema surma pärandus see edasi tema tütrele Marie Sophiele.  

Oma sõjaväeteenistust alustas ta leitnandina Magnus Johann von Tiesenhauseni Liivimaa ratsarügemendis, kus aasta enne Põhjasõja algust tõusis 2. järgi rittmeistriks. 1701. aastal ülendati ta ooberstleitnandiks ning määrati Alūksne maapataljoni juhatajaks. 

Wolmar Johann von Tiesenhausen suri 1724. aastal. Temast jäid järele kaks tütart: Hedwig Eleonora ja Marie Sophie.

## Viited


### Kirjandus

* Hagemeister, Heinrich von. *Materialen zu einer Geschichte der Landgüter Livlands*. Kd. 1. 1836. 
* Lewenhaupt, Adam. *Karl XII:s officerare. Biografiska anteckningar*. 1920.
Llano de Chajnantori observatoorium

**Llano de Chajnantori observatoorium** on Tšiili põhjaosas Atacama kõrbes üle 4800 m kõrgusel asuvate observatooriumite rühm. 

Observatoorium asub Antofagasta piirkonnas umbes 50 kilomeetrit San Pedro de Atacama linnast idas. Piirkonna ariidne kliima on üsna inimvaenulik, kuid on ideaalne asukoht millimeeter-, submillimeeter- ja infrapunaastronoomia jaoks. Llano de Chajnantoris asuvad ALMA, APEX, ASTE ja NANTEN2 observatoorium.

Tšiili valitsus on määranud Llano de Chajnantori ja selle ümbruse Chajnantori teaduskaitsealaks.

## Viited
Põhja-Kaskaadide rahvuspark

**Põhja-Kaskaadide rahvuspark** (*North Cascades National Park*) on Ameerika Ühendriikide rahvuspark Washingtoni osariigis.

Pargi pindala on 2,042,78 ruutkilomeetrit ning see on suurim kolmest Rahvusparkide Teenistuse hallatavast piirkonnast, mis moodustavad Põhja-Kaskaadide rahvuspargi kompleksi. Põhja-Kaskaadide rahvuspark koosneb põhja- ja lõunaosast, mille poolitab Skagiti jõgi, mis voolab läbi Rossi järve riikliku puhkeala veehoidlate. Chelani järve riiklik puhkeala asub pargi lõunaosa lõunapiiril. Lisaks kahele riiklikule puhkealale on park peaaegu täielikult ümbritsetud teistest kaitsealustest maadest, mille hulgas on mitmed riiklikud metsad ja ürgloodusalad, samuti Kanada provintsipargid Briti Columbias. Põhja-Kaskaadide rahvuspargis asuvad osa Põhja-Kaskaadide mäestikust, Ameerika Ühendriikide mandriosa kõige ulatuslikum liustikusüsteem, arvukate jõgede ülemjooksud ja suured metsad, mille taimestiku bioloogiline mitmekesisus on Ameerika rahvusparkidest suurim.

Põhja-Kaskaadide rahvuspark on peaaegu täielikult kaitstud ürgloodusalana, mistõttu on pargis vähe ehitisi ja teid. Pargis telkimine on reguleeritud loasüsteemiga ning loa taotlemine on aastaringselt kohustuslik.

## Viited
Rohrbach an der Gölsen

**Rohrbach an der Gölsen** on vald (*Gemeinde*) Austrias Alam-Austria liidumaal Lilienfeldi ringkonnas.

Rohrbach an der Gölsen asub Alam-Austria *[[Mostviertel]]i* piirkonnas. U. 41,27 % valla territooriumist on kaetud metsaga.

## Viited
Fabian von Rosen (Rootsi ooberstleitnant)

**Fabian von Rosen** oli Rootsi sõjaväelane (ooberstleitnant), kes osales Põhjasõjas ning juhatas Turaida maakaitseväepataljoni.

11. aprillil 1701 rkj määrati Rosen Turaida maakaitseväepataljoni juhatajaks ning ülendati ooberstleitnandiks. Ta osales oma üksusega Alūksne kaitsmisel, mille ajal pataljon ka hävis.

## Kirjandus

* Lewenhaupt, Adam. Karl XII:s officerare. Biografiska anteckningar. 1920.
Feliks Tõnuri

**Feliks Tõnuri** (20. november 1921 Tallinn – 23. november 1990 Tallinn) oli eesti tennisist. 

Ta lõpetas 1941. aastal Tallinna 2. Keskkooli, võttis Punaarmeesse mobiliseerituna Leningradi kaitstes luurajast kaardiväevanemana osa teisest maailmasõjast ja õppis hiljem Tallinna Polütehnilises Instituudis majandust. 

Tõnuri kuulus Dünamo spordiseltsi, tõusis tennisistina esile 1940. aastal, võitis Eesti meistrivõistlustel aastatel 1945–1951 paarismängus 2 kuld-, 7 hõbe- ja 2 pronksmedalit ning üksikmängus 1 hõbemedali, võistles 12 korda Eesti koondises. Ta tegutses kohtuniku (1947. aastast vabariiklik kategooria) ja treenerina, töötas kauplusejuhataja ja Kadrioru tennishalli administraatorina. Tema õpilaste hulgas oli Jüri Põldoja. 

## Isiklikku
Tema kaksikvend Harry Tõnuri oli tennisist ja muusikapedagoog, tütar Annika Tõnuri oli ooperilaulja, pianist ja pedagoog.

## Viited


## Välislingid
*
Kenai Fjordsi rahvuspark

**Kenai Fjordi rahvuspark** (*Kenai Fjords National Park*) on Ameerika Ühendriikide rahvuspark, mis asub Kenai poolsaarel Alaska osariigi keskosas. See on Alaska väikseim rahvuspark.

Rahvuspark hõlmab Hardingu jäävälja, selle liustikke ning rannikufjorde ja saari. Pargi pindala on 2711,3 ruutkilomeetrit. Park on oma nime saanud arvukate fjordide järgi, mille on nikerdanud jääväljalt mägedesse alla liikuvad liustikud. Väli on vähemalt 38 liustiku allikas ning neist suurim on Bear Glacier. Pargi ainsa tee lõpus asub Exit Glacier, mis on populaarne turismisihtkoht. Ülejäänud rahvusparki pääseb paadiga, lennukiga või matkamisega.

Kenai Fjordsi määras 1978. aastal esmalt rahvusmonumendiks president Jimmy Carter, oodates lõplikku seadust Alaska avalike maade eraldamise kohta. Rahvuspark loodi Alaska kaitseseaduse vastuvõtmisega 1980. aastal. Park kaitseb jäävälja, mägede ja mere vahelist kitsast metsa serva ning sügavalt liigestatud rannajoont. Pargis elavad mitmesugused maa- ja mereimetajad, sealhulgas pruunkarud, baribalid, põdrad, merisaarmad, randalhüljesed ning küür- ja mõõkvaalad.

## Viited
STS-61-A

**STS-61-A** (tuntud ka kui **Spacelab D-1**) oli NASA Space Shuttle'i programmi 22. missioon. 

See oli teaduslik Spacelabi missioon, mida rahastas ja juhtis Lääne-Saksamaa – sellest ka mitte-NASA-nimetus D-1 (*Deutschland-1*). STS-61-A oli kosmosesüstiku Challenger viimane edukas lend enne Challengeri katastroofi. STS-61-A on seni suurima meeskonnaliikmete arvuga kosmoselaeva missioon. Missiooni ajal viibis Challengeri pardal kaheksa meeskonnaliiget.

Missiooni ajal sooritati 76 teadusliku katset Challengeri lastiruumis paiknenud NASA/Euroopa Kosmoseagentuuri (ESA) Spacelabi moodulis. Mooduli tegevust juhiti tavapärase NASA juhtimiskeskuse asemel Lääne-Saksamaal Oberpfaffenhofenis asuvast Saksa kosmoseoperatsioonide keskusest. See oli esimene kosmoselend, mis hõlmas mitut meeskonnaliiget mis tahes riigist peale Ameerika Ühendriikide või Nõukogude Liidu.

## Meeskond

## Viited
Partisan (kino)

**Partisan kino** oli Tallinnas tegutsenud kino, mis ehitati 1931. aastal. Algselt oli kino nimeks Koit ja aastatel 1932–1949 Orion. 1949. aastast kuni tegevuse lõpetamiseni 1970. aastatel oli kino nimi Partisan.

Kino asus Lillekülas aadressil Paldiski maantee 25 (algselt Paldiski maantee 19), Paldiski maantee raudteeviadukti kõrval, endise Mayeri vabriku krundil ja OÜ Tubak / AS Sirena tubakatehase ruumides. Hoone arhitekt oli Konstantin Bölau.

1948. aastal oli kino volinik Milvi Koidu, kelle ülesandeks oli korraldada Partisani kino reklaami ja korraldada kinoseansse.

Kino tegevus lõpetati vahemikus 1974–1975.

## Vaata ka
* Tallinna kinode loend

## Viited
Johan Martens (leitnant)

**Johan Martens** oli Rootsi sõjaväelane ja leitnant, kes osales Eestimaa aadlilipkonna koosseisus Põhjasõjas.

## Teenistus Põhjasõjas
Johan Martens ülendati 1705. aastal Eestimaa aadlilipkonnas rittemeistriks. Kolm aastat hiljem osales ta leitnandina Vinni lahingus, kus tema salk venelaste surve all esimesena murdus. 

## Viited
13 (Black Sabbathi album)

"**13**" on inglise *[[heavy metal]]*-ansambli Black Sabbath 19. ja viimane stuudioalbum. 

See oli Black Sabbathi esimene stuudioalbum pärast 1995. aastal ilmunud albumit "Forbidden". Album anti Euroopas välja 7. juunil ja USAs 11. juunil 2013. See jõudis esikohale Briti, USA, Saksamaa, Kanada ja Taani albumimüügi edetabelis. Saksamaal, Kanadas, Brasiilias ja Poolas sai album plaatinaplaadiks, Austrias ja Suurbritannias kuldplaadiks.

## Lood
# End of the Beginning (8:06)
# God Is Dead? (8:52)
# Loner (5:00)
# Zeitgeist (4:38)
# Age of Reason (7:01)
# Live Forever (4:47)
# Damaged Soul (7:52)
# Dear Father (7:20)

#### Boonuslood
# Methademic (5:58)
# Peace of Mind (3:41)
# Pariah (5:35)
# Naïveté in Black (3:50)

Albumilt ilmusid singlid "God Is Dead?" (19. aprill 2013), "End of the Beginning" (15. mai 2013) ja "Loner" (17. oktoober 2013).

Oktoobris 2015 teatas ansambel, et see jääb nende viimaseks stuudioalbumiks.

## Muusikud
* Ozzy Osbourne – laul
* Tony Iommi – kitarr
* Geezer Butler – basskitarr
* Brad Wilk – trummid
Hawaii vulkaanide rahvuspark

**Hawaii vulkaanide rahvuspark** (*Hawaiʻi Volcanoes National Park*) on Ameerika Ühendriikide rahvuspark, mis asub Hawaii osariigis Hawaii saarel. 

Park hõlmab kahte aktiivset vulkaani: Kīlauea, üks maailma aktiivsemaid vulkaane, ja Mauna Loa, maailma suurim kilpvulkaan. Park annab teadlastele ülevaate Hawaii saarte arengust ja juurdepääsu vulkanismi uuringuteks. Külastajatele pakub park vulkaanilisi maastikke, haruldasele taimestikule ja loomastikule ning vaadet nende maastikega seotud traditsioonilisele Hawaii kultuurile.

Park loodi algselt 1. augustil 1916 Hawaii rahvuspargina, mis seejärel jagati Hawaii vulkaanide rahvuspargiks ja Haleakalā rahvuspargiks. Tunnustades oma silmapaistvaid loodusväärtusi, sai Hawaii vulkaanide rahvuspark 1980. aastal UNESCO rahvusvaheliseks biosfäärikaitsealaks ja 1987. aastal lisati see maailmapärandi nimistusse. 

11. mail 2018 suleti park, sealhulgas külastuskeskus ja rahvuspargi peakorter, Kīlauea vulkaani juures. Sulgemise põhjustas Kīlauea vulkaanilisest aktiivsusest tingitud plahvatused, mürgised tuhapilved ning maavärinad. Osa pargist, sealhulgas külastuskeskus, avati taas turistidele 22. septembril 2018.

## Viited
Rudolf Friedrich von Stackelberg

**Rudolf Friedrich von Stackelberg** (1688–1735/1739) oli Rootsi sõjaväelane ja major, kes osales Eestimaa aadlilipkonna koosseisus Põhjasõjas. 

## Elulugu
Rudolf Friedrich von Stackelberg sündis 1688. aastal Caspar Rudolf von Stackelbergi ja Hildegard von Stackelbergi (sünninimega von Taube) perekonda. 

Stackelberg astus sõjaväeteenistusse 1700. aastal. 1705. aastal sai ta Eestimaa aadlilipkonnas leitnandiks. 1708. aastal osales ta Vinni lahingus. 5. augustil läks ta Heinrich Nauckhoffi juhatuse all olevas üksuses üle Purtse jõe luureretkele, kuid langes Vene vägede kätte vangi. Ta naasis vangistusest 1722. aastal ning läks järgmisel aastal majorina erru. 

Rudolf Friedrich von Stackelberg suri 1739. aastal Peterburis (mõnes allikas ka 1735).

## Abielu
1718. aastal abiellus Rudolf Friedrich von Stackelberg Anna Margaretha von Kalitiniga. Abielust sündis neli last: Sophie Helene, Gerdruta Elisabeth, Adolf Johann ja Rudolf Magnus.

## Viited
Printsidekreet

**Printsidekreet** (saksa keeles *Prinzenerlass*) oli 1940. aastal Adolf Hitleri välja antud dekreet, millega keelati Saksamaa endiste kuningakodade liikmetel osaleda Wehrmachti sõjalistes operatsioonides.

Mais 1940 osales Preisi prints Wilhelm (endise keiser Wilhelm II pojapoeg) Prantsusmaa invasioonis. Ta sai Valenciennesi lähedal lahingus haavata ja suri 26. mail 1940 Nivellesis välihospidalis. Tema matuseteenistus toimus Potsdamis Sanssouci lossi pargis Rahukirikus ja ta maeti Hohenzollernite mausoleumis Antiiktemplis. Matustele oli kogunenud üle 50 000 leinaja. Tema surm ja Saksamaa avalikkuse sümpaatia endise keiserliku perekonna liikme vastu tekitas Hitlerile meelehärmi ja ta hakkas nägema Hohenzollerneid ohuks oma võimule. Seepeale antigi peagi välja Printsidekreet, millega kõik endiste Saksa kuningakodade liikmed vabastati väeteenistusest. Dekreediga keelati endistel Saksamaa kuningaperede liikmetel olla Wehrmachtis aktiivteenistuses, kuna Hitler kartis, et see võib suurendada rahva toetust võimult kukutatud dünastiatele ja ähvardada tema võimu.

## Viited
Fabian Reinhold von Aderkas

**Fabian Reinhold von Aderkas** oli Rootsi sõjaväelane (kornet), kes teenis Eestimaa aadlilipkonna koosseisus Põhjasõjas. 

## Teenistus Põhjasõjas
Fabian Reinhold von Aderkas sai Põhjasõja algul, 1706. aastal, Eestimaa aadlilipkonnas kornetiks. 1708. aastal osales ta Vinni lahingus. 5. augustil läks ta Heinrich Nauckhoffi juhatuse all olevas üksuses üle Purtse jõe luureretkele, kuid langes Vene vägede kätte vangi. Ta viibis algul vangis Klinowis, siis viidi ta Eestimaale.

## Kirjandus

* Lewenhaupt, Adam. Karl XII:s officerare. Biografiska anteckningar. 1920.
Markus Allast

**Markus Allast** (sündinud 5. septembril 2000 Tallinnas) on Eesti jalgpallur (kaitsja), kes mängib Eesti Premium liiga klubis FC Kuressaare.

## Klubikarjäär

## Koondisekarjäär
Allast on mänginud Eesti U17, U19, U21 koondistes kokku kaheksa mängu.

## Karjääri statistika
### Klubi
*Uuendatud seisuga 31. detsember 2023*

## Viited

## Välislingid
*
*
*Transfermarkti profiil
Poola-Rootsi sõda (1600–1629)

**Rootsi-Poola sõda** oli pikaajaline sõjaline konflikt Rootsi ja Rzeczpospolita vahel aastail 1600–1629.

Läänemere provintside Rootsi valitsusaja Rootsi-Poola sõjad langesid suuresti ühte ususõdade (nt. Hugenotisõjad  Prantsusmaa kuningriigis, Hispaania-Inglise sõda (1585–1604), Kolmekümneaastane sõda) perioodiga Euroopas, kus toimusid katoliikluse ja protestantismi vaheline äge heitlused, mille eesotsas seisis katolitsismi kants Habsburgide Hispaania. 

Protestantliku Rootsi ja katoliikliku Poola vahelised sõjad aastatel 1600–1629 võidakse omakorda jagada neljaks eraldi sõjaks:
*Poola-Rootsi sõda (1600–1611)
*Poola-Rootsi sõda (1617–1618)
*Poola-Rootsi sõda (1621–1625)
*Poola-Rootsi sõda (1626–1629)

1629. aasta Altmargi vaherahuga loovutas Rzeczpospolita kõik Väina jõest põhja pool asuvad Rzeczpospolita alad Rootsile. Selle tulemusel läks kogu Mandri-Eesti Rootsi võimu alla. 

1645. aastal Brömsebro rahuga sai Rootsi Taani kuningriigilt Saaremaa ja Muhu saare. 

1660. aastal Oliwa rahuga omandas Rootsi Rzeczpospolitalt Ruhnu saare.
Jerevani järv

**Jerevani järv** (armeenia keeles  Երևանյան լիճ (*Yerevanyan lich*)) on kunstlik veehoidla Hrazdani jõel, mis asub Armeenia pealinnas Jerevanis. See ehitati aastatel 1963–1966 ja avati 1967. aastal. 

## 1976. aasta bussiõnnetus
16. septembril 1976 treenis allveesportlane Šavarš Karapetjan koos oma venna Kamoga, kes on samuti ujuja Jerevani järve ääres. Ta kuulis kokkupõrke häält ja nägi uppuvat trollibussi, mis oli kontrolli alt väljunud ja tammiseinalt alla kukkunud. Trollibuss lebas veehoidla põhjas umbes 25 meetri kaugusel kaldast 10 meetri sügavusel. Karapetjan ujus selle juurde ja lõhkus põhjast tõusva muda tõttu peaaegu nullnähtavuse tingimustes jalgadega tagaakna. Trollibuss oli 92 reisijat ja Karapetjan teadis, et tal on vähe aega, kulutades iga päästetud inimese kohta umbes 30–35 sekundit. Ta päästis 20 elu.

## Viited
Jane Birkin

**Jane Mallory Birkin** (14. detsember 1946 London – 16. juuli 2023 Pariis) oli briti-prantsuse laulja ja filminäitleja.

Näitlejana alustas ta karjääri väiksemate osatäitmistega Michelangelo Antonioni filmides "Blowup" (1966) ja "Kaleidoscope" (1966). 

Lauljana saavutas ta tuntuse 1969. aastal lauluga "Je t'aime... moi non plus" albumilt "Jane Birkin/Serge Gainsbourg".
 	
Tema abielust helilooja John Barryga sündis fotograaf Kate Barry (1967–2013).

Birkini kooselust Serge Gainsbourgiga (1928–1991) sündis laulja ja näitleja Charlotte Gainsbourg ning suhtest filmilavastaja Jacques Doilloniga näitleja ja filmilavastaja Lola Doillon.

Ta suri leukeemiasse ja on maetud Montparnasse'i kalmistule.
Akna järv (Kotajkh)

**Akna järv** (armeenia keeles Ակնա) on kraatrijärv, mis asub Armeenia idaosas Kotajkhi  maakonnas Geghami mägedes Aždahaki vulkaani lähedal.

## Viited
Akna järv (Armavir)

**Akna järv** (armeenia keeles Ակնա) on väike järv Armeenias Vagharšapatist läänes Ararati tasandikul. Järve pindala on 0.07 km ning maksimaalne sügavus 9,4 meetrit.

## Viited
Lesingi järv

**Lesingi järv** (armeenia keeles Լեսինգ) on üks väheseid looduslikke järvi Armeenias. See asub Aragatsi mäe idanõlval 3200 m kõrgusel. Alpitaimed moodustavad piirkonna taimestiku.

Järv asub Tsaghkašeni külast umbes 11 km loodes.

## Viited
Christoffer Freidenfelt (1654–1724)

**Christoffer Freidenfelt** (sünninimega **Freidenberg**; 1654–1724) oli Rootsi sõjaväelane, Savonlinna komandant ning ooberst, kes osales Põhjasõjas.

## Elulugu
Christoffer Freidenberg sündis 1654. aastal Christoffer Freidenbergi ja Gertrud Påsa perekonda. 

Freidenberg oli 1674. aastal Viiburi tragunirügemendi kapral ning kolm aastat hiljem Karjala ratsarügemendis kortermeister. 1678. aastal sai ta samas üksuses kornetiks. 

1686. aasta 7. detsembril aadeldati Freidenberg koos oma vennaga Freidenfelti nime all. 1689. aastal võeti nad 1102. perekonnana ka Rootsi rüütelkonda. 

1698. aastal ülendati Freidenfelt leitnandiks ning kaks aastat hiljem rittmeistriks. 1702. aastal sai ta majoriks. 1703. aasta mais juhatas Freidenfelt 169-mehelist ratsasalka, millega lõi Võhandu jõe ääres põgenema 600-mehelise Vene ratsasalga ning vangistas selle juhataja Andrei Rukavišnikovi. Mõni kuu hiljem osales ta ka Carl Gustav Skytte korraldatud rüüsteretkel Petserimaale. 1708. aastal ülendati Freidenfelt ooberstleitnandiks ning tungis siis Adam Ludwig Lewenhaupti armee koosseisus Valgevenesse. 1709. aastal andis ta end Perevolotšna all vangi. Ta naasis vangistusest 1722. aasta aprillis, samal aastal määrati ta Savonlinna komandandiks ning ülendati ooberstiks.

Christoffer Freidenfelt suri 1724. aastal Sääminkis.

## Abielu
Christoffer Freidenfelt abiellus 1686. aastal Barbara Grotenfeltiga. Abielust sündis kaheksa last. Grotenfelt suri 1702. aastal, seejärel abiellus ta Hedvig Sofia Löschern von Hertzfeltiga. Sellest abielust lapsi ei sündinud. 

## Viited
Mairo Miil

**Mairo Miil** (sündinud 15. veebruaril 2000 Tallinnas) on Eesti jalgpallur (kaitsja), kes mängib Eesti Premium liiga klubis Tartu Tammeka.

## Klubikarjäär
Ta on mänginud FC Floras, FC Kuressaares ja JK Tammekas.

## Koondisekarjäär
Miil on mänginud Eesti U16, U17, U19 ja U21 koondistes kokku 43 mängu.

## Karjääri statistika
### Klubi
*Uuendatud seisuga 31. detsember 2023*

## Saavutused
### Meeskondlikud
;FC Kuressaare:
*Esiliiga B: 2016

;Tallinna FC Flora:
*Premium liiga: 2017

;Tallinna FC Flora U17:
*U17 Eliitliiga Esiliiga: 2016

## Välislingid
*
*
*Transfermarkti profiil
Sevi järv

**Sevi järv** (armeenia keeles Սև լիճ, aserbaidžaani keeles *Qaragöl*; mõlemad tähendavad "must järv") on järv, mis asub Armeenia ja Aserbaidžaani piiril. See jaguneb Armeenia Sjunikhi maakonna ja Aserbaidžaani Laçıni rajooni vahel, valdav osa järvest asub Armeenias.

## Topograafia
Järv asub Mets Išhhanasari mäest idas 2666 meetri kõrgusel merepinnast ja selle pindala on umbes 2 ruutkilomeetrit. Vesi on külm ja selge ning järves elavad Sevani lõhed. Järvevett kasutatakse kastmiseks.  See külgneb vahetult väiksema järvega nimega Janlitš või Jinli.

## Looduskaitseala
Sevi järv ja seda ümbritsev ala on Sevi järve looduskaitseala. See taasloodi 2001. aastal 1987. aastal loodud samanimelise kaitseala maa-alal. Selle pindala on 240 hektarit. Selle eesmärk on säilitada Sevi järve ökosüsteem.

## 2021. aasta Armeenia-Aserbaidžaani piirikriis
Sevi järv ja selle ümbrus on Aserbaidžaani ja Armeenia vahelise piirikriisi keskmes. 12. mail 2021 tungisid Aserbaidžaani väed umbes 3,5 kilomeetri kaugusele Armeenia territooriumile järve lähedal ja hõivasid lähedalasuva Mets Išhhanasari mäe. Kuigi Armeenia ja Aserbaidžaani vahelist rahvusvahelist piiri pole kunagi ametlikult piiritletud, näitavad kõik nõukogudeaegsed kaardid, et suurem osa Sevi järvest asub Armeenia territooriumil.  Täpsemalt on NSVL relvajõudude peastaabi 1975. aasta kaardil Sevi järv koos selle ida-, lääne- ja lõunakaldaga Armeenia NSV territooriumil ning ainult osa sellest, järve põhjakallas mis hõlmab ligi 10%, Aserbaidžaani NSV territooriumil.  Kaardil on ka kõrvalasuv väiksem Janlitši (Jinli) järv täielikult Armeenia territooriumil. 

## Viited
Sankt Aegyd am Neuwalde

**Sankt Aegyd am Neuwalde** on vald (*Marktgemeinde*) Austrias Alam-Austria liidumaal Lilienfeldi ringkonnas.

Sankt Aegyd asub ''Mostvierteli piirkonnas. 87,61 % valla territooriumist on kaetud metsaga.

## Ajalugu

Antiikajal oli praeguse Sankt Aegydi territoorium Rooma Noricumi provintsi osa. Austria südamaa Alam-Austria osana oli Sankt Aegydil osa Austria segasest ajaloost.

## Viited
Otto-Robert Lipp

**Otto-Robert Lipp** (sündinud 2. detsembril 2000 Tallinnas) on Eesti jalgpallur (ääreründaja), kes mängib Eesti Premium liiga klubis Tallinna FC Flora.

## Klubikarjäär

## Koondisekarjäär
Lipp on mänginud Eesti U21 koondises neli mängu.

## Karjääri statistika
### Klubi
*Uuendatud seisuga 31. detsember 2023*

## Saavutused
### Meeskondlikud
;Tallinna FC Flora:
*Eesti karikas: 2023

;Tallinna FC Flora U17:
*U17 Eliitliiga Esiliiga: 2016

## Viited

## Välislingid
*
*
*Transfermarkti profiil
Ahhurjani veehoidla

**Ahhurjani veehoidla** (armeenia keeles Ախուրյանի ջրամբար, türgi keeles *Arpaçay Baraj Gölü*) on veehoidla Ahhurjani jõe ääres Armeenia ja Türgi vahel. Veehoidla pindala on 54 km² ja maht 525 miljonit kuupmeetrit. See on üks suurimaid veehoidlaid Kaukaasias, kuigi väiksem kui Mingacheviri veehoidla ja Shamkiri veehoidla Aserbaidžaanis.

Selle vett kasutatakse Armeenia Aragatsotni, Armaviri ja Širaki maakondade ja Türgi Karsi ja Ardahani provintsides niisutamiseks.

## Asutamine
25. aprillil 1963 sõlmisid Türgi ja Nõukogude Liit (mille osaks Armeenia tol ajal oli) lepingu Ahhurjani jõele tammi ehitamiseks ja nelja jõe veehoidlasse juhtimiseks. See ehitati aastatel 1975–1980 ja seda hakati kasutama 1980. aastal.

## Reostus
Armeenia teadlaste sõnul on "veesüsteem reostunud raskmetallide ja erinevate mürgiste materjalidega".

## Viited
Ringo Ramul

**Ringo Ramul** (sündinud 14. septembril 1993 Rakveres) on eesti näitleja ja teatrilavastaja.

Ringo Ramul on lõpetanud Rakvere Gümnaasiumi ja Tartu Ülikooli Viljandi Kultuuriakadeemia etenduskunstide osakonna teatrikunsti õppekava lavastaja erialal 2017. aastal.

Ringo Ramul töötab alates 2016. aastast Ugala teatris näitleja-lavastajana.

## Tunnustus
*2017 – Ugala kolleegipreemia – särav suts
*2018 – Ugala kolleegipreemia – parim meesnäitleja
*2020 – Kristallkingakese auhind
*2020 – Ugala teatri publikupreemia "Kuldõun" – parim lavastus "Saja-aastane, kes hüppas aknast välja ja kadus"
*2021 – Ugala kolleegipreemia – parim meesnäitleja (Orpheuse rolli eest lavastuses "Kui sa tuled, too mul lilli")
*2021 – Ugala kolleegipreemia – parim lavastus "Leskede kadunud maailm"

## Viited

## Välislingid
*
Andrei Smirnov

**Andrei Smirnov** (sündinud 28. juunil 2003 Tallinnas) on Eesti jalgpallur (poolkaitsja), kes mängib Eesti Premium liiga klubis FC Kuressaare.

## Klubikarjäär

## Koondisekarjäär
Smirnov on mänginud Eesti U16, U17, U19 ja U21 koondistes kokku 22 mängu ja löönud ühe värava.

## Karjääri statistika
### Klubi
*Uuendatud seisuga 31. detsember 2023*

## Saavutused
### Meeskondlikud
;Tallinna JK Legion U17:
*U17 Eliitliiga Esiliiga: 2018

;Tallinna JK Legion U19:
*U19 Eliitliiga Esiliiga: 2020
*U19 Eliitliiga Meistriliiga: 2021

## Viited

## Välislingid
*
*
*Transfermarkti profiil
Akna järv

**Akna järv** on kahe järve nimi Armeenias:
*Akna järv (Armavir)
*Akna järv (Kotajkh)

## Vaata ka
*Aknajärv
Calvin Bassey

**Calvin Chinedu Bassey** (sündinud 31. detsembril 1999 Aostas) on Nigeeria jalgpallur, kes mängib Inglismaa Premier League'i klubis Fulham ja Nigeeria jalgpallikoondises.

Ta sündis Itaalias, kuid kolis juba varases lapsepõlves Inglismaale. Ta kasvas üles Londonis Newhamis.

Aastatel 2015–2020 kuulus ta Leicester City noortesüsteemi. Seejärel liitus ta Šotimaa klubiga Rangers. Šotimaa kõrgliigas tegi ta debüüdi 9. augustil 2020 mängus St Mirreni vastu. Hooajal 2020/21 tuli ta klubiga Šotimaa meistriks. Hooajal 2021/22 jõudis ta Rangersiga UEFA Euroopa Liiga finaali, kus kaotati Saksamaa klubile Eintracht Frankfurt. Bassey valiti samal hooajal ka Euroopa Liiga sümboolsesse koosseisu.

Hooajal 2022/23 mängis Bassey Hollandi kõrgliigaklubis Amsterdami Ajax. Üleminekusumma oli umbes 20 miljonit naelsterlingit, millega oli Bassey Rangersi läbi aegade kalleim tehing.

2023. aasta juulis sõlmis Bassey nelja-aastase lepingu Fulhamiga. Üleminekusumma oli umbes 21 miljonit naelsterlingit..

Nigeeria jalgpallikoondises tegi Bassey debüüdi 25. märtsil 2022 MM-i valikmängus Ghana vastu.

## Saavutused
;Rangers
*Scottish Premiership: 2020–21
*Scottish Cup: 2021–22
*UEFA Euroopa Liiga: Teine koht 2021–22
;Ajax
*KNVB beker: Teine koht 2022–23

## Viited
Lindakivi (kino)

**Lindakivi** oli kino, mis asus aastatel 1988–1994 Lasnamäel, Jaan Koorti tänav 22.

Kino sisekujunduse lõi Maria Olep (Elna Kaasiku tekstiilidega).

Kuna kino polnud populaarne, otsustati 1994. aastal Lasnamäele selle asemel luua Lindakivi kultuurikeskus. 

## Viited
Sankt Veit an der Gölsen

**Sankt Veit an der Gölsen** on vald (*Marktgemeinde*) Austrias Alam-Austria liidumaal Lilienfeldi ringkonnas.

Sankt Veit an der Gölsen asub *[[Mostviertel]]i* piirkonnas Wienerwaldi edelaservas ja Alam-Austria Eel-Alpide alguses. Gölseni jõgi voolab läbi valla territooriumi. 55,98 % valla territooriumist on kaetud metsaga.

## Ajalugu

Antiikajal oli territoorium Noricumi provintsi osa. Asudes Austria südames Alam-Austrias, osales see Austria muutlikus ajaloos.

## Tuntud inimesi

* Clemens Lashofer (2. veebruar 1941 - 6. juuli 2009), Göttweigi kloostri abt.

## Viited
Raul Palsner

**Raul Palsner** (sündinud 29. mail 1965) on eesti poplaulja ja müügikoolitaja.

Ta on lõpetanud 1983. aastal Keila 1. Keskkooli, kus õppis Anne Kurve juhendatud muusikaklassis.

## Muusika
Poplauljana sai ta tuntuks 1980. aastate lõpus ansambli Vitamiin lõpuperioodi solistina. Pärast Vitamiini laialiminekut oli ta aastatel 1989–1990 ansambli Monarh solist. 2010. aastal musitseeris ta solistina ansamblis Rebel (koos Rain Pilve, Tarmo Ranna ja Allan Ladvasega). 

Ehkki Raul Palsnerit on peetud tähelepanuväärse lavasarmiga meeslauljaks, jäi ta lauljakarjäär lühikeseks. Ning hoolimata kümnetest tema repertuaari kuulunud lauludest on teda nimetatud ühehitimeheks – hitiks sai tema esitatud laul "Aken lahti tee".

### Raul Palsneri esitatud laule
#### Ansamblis Vitamiin
* "Üksildane mees"
* "Vanad ideaalid"
* "Kilp ja mõõk"
* "Kas meelest läeb?"
* "Ringtee"
* "Must saatan"

#### Ansamblis Monarh
* "Võta kaasa mu laul"
* "Aken lahti tee"
* "Boomerang"
* "Eestimaa suvi"
* "Purunenud hinged"

#### Ansamblis Rebel
* "Vana lainer"
* "Kuldne kuu"

#### Duetis Raul Palsner & Rein Laaneorg
* "Kui sind ma näen"

## Töö pärast muusikakarjääri
Raul Palsner töötas 1998. aasta lõpust Trading Target LLC Eesti filiaali juhatajana. 2000. aastate algusest on ta olnud müügikoolitaja (nt koolitusfirmas Bestseller).

## Viited

## Kirjandus
* Andres Oja. Trammiga Moskvasse. Tänapäev 2018.
Vabad Valijad

**Vabad Valijad** (*Freie Wähler,* **FW**) on paremtsentristlik regionaalpartei Saksamaal. Parteijuhiks on alates 27. märtsist 2010 Hubert Aiwanger, kes on ka Baieri asepeaminister.

FW on oma olemuselt kohalike sõltumatute valijarühmade katusorganisatsioon, mis ei ole registreeritud poliitiliste parteidena. Tavaliselt kandideerivad FW alla kuuluvad valijarühmad rohkem kohalikel valimistel (Landkreisid, vallavolikogud, linnapead), samas kandideerib FW ka liidumaade ja föderaalvalimistel. Partei on tugevaim tavaliselt Lõuna-Saksamaa maapiirkondades, kus seda toetavad peamiselt parempoolsed valijad, kes eelistavad kohalikke otsuseid parteipoliitikale.

Partei tegutseb kõikidel Saksamaa liidumaadel peale Brandenburgi, kus tegutseb kohalik partei Brandenburger Vereinigte Bürgerbewegungen/Freie Wähler (BVB/FW), mis ei kuulu föderaalse FW alla, kuid teeb nendega koostööd.

FW on regionalistlik ja konservatiivne partei, toetades suuremat võimu üleandmist kohalikele valitsustasanditele ja otsedemokraatiat, lisaks ka liidupresidendi ja liidumaade peaministrite otsevalimist. Parteid on asetatud nii Vaba Demokraatlik Partei ja PBC (Piiblitruude Kristlaste partei), kui ka CSU ja AfD vahele. Partei on vastu Euroopa Liidu finantspoliitikale.

Esimesed kohalikud sõltumatud valijarühmad tekkisid Saksamaal juba 1950. aastail, föderaalne sõltumatute valijate liit (Bundesverband der Freien Wähler) asutati 1965. aastal. 1997. aastal tekkis sisemine vastuolu, kui FW Baieri haru otsustas osaleda 13. septembril 1998 toimuvatel maapäeva valimistel. Mõned kreisiühendused olid selle vastu, kuna nad lahkusid oma kohalikust tegevuspiirkonnast ja liidumaa valimistel osalemine annaks neile partei iseloomu. Samas 15. märtsil 1997 toimunud hääletusel võitsid valimistel osalemise toetajad 54.1%, mispeale FW siiski valimistel osales. FW jäi küll alla 5% valimiskünnise, kuid oli 3.66% häältega tugevuselt neljas CSU, SPD ja roheliste järel. Järgmistel maapäeva valimistel 2003. aastal sai partei 4% häältest, 2008. aastal pääses juba 10.23% häältega maapäeva, tulles nii CSU ja SPD järel kolmandaks, saades 21 kohta 187st. Teistel liidumaadel jäi FW alla valimiskünnise, kuid samas näiteks Tüüringis sai 2009. aasta maapäeva valimistel 3.9% häältest. 2014. aastal pääses partei ka Euroopa Parlamenti - 1.46% häältega sai FW endale ühe Saksamaa 96 mandaadist.

2018. aasta Baieri maapäeva valimistel tuli FW 11.59% häältega CSU ja roheliste järel kolmandaks, saades 27 kohta 205st. Samadel valimistel kaotas CSU enamuse, mispeale moodustas koalitsiooni FWga, partei esimees Hubert Aiwanger sai Baieri asepeaministriks. Järgmisel aastal toimunud Euroopa parlamendi valimistel sai partei 2.16% häältega kaks 96st mandaadist.

2021. aastal pääses FW 5.35% häältega Reinimaa-Pfalzi maapäeva, saades 6 mandaati 101st. 2023. aasta Baieri maapäeva valimistel tuli FW CSU järel 15.84% häältega teiseks, saades 37 kohta 203st, mispeale koalitsiooni jätkati. Teistel liidumaadel ning Liidupäeva valimistel ei ole FW seni valimiskünnist ületanud (2021. aastal 2.43%).

## Viited
Ilmar Isop

**Ilmar Isop** (pseudonüüm **Kalev Kullamaa**; 11. detsember 1932 – 21. juuli 1977) oli eesti proosakirjanik ja raadiodramaturg.

## Elulugu
Ilmar Isop lõpetas 1951. aastal Väike-Maarja Keskkooli. Astus Tartu Riikliku Ülikooli matemaatika-füüsikateaduskonda, kuid pidi sealt halvenenud tervise tõttu pärast esimest kursust lahkuma. Töötas aastatel 1955–1961 Väike-Maarja rajooni TSN Täitevkomitee asjaajajana ja 1961–1962 ajalehe Kommunismi Koit toimetuse kirjade osakonna juhatajana. Seejärel töötas Kolhooside Ehituskontoris ja mujal. Kaasasündinud raske südamehaigus viis invaliidistumise ja varajase surmani.

## Looming
Juba kooliõpilasena kirjutas Ilmar Isop jutukesi Eesti Raadiole, trükidebüüt toimus 1955. aastal. Ta osales tihti kirjandusvõistlustel, tema jutte, vesteid ja följetone on avaldanud Pikker, Edasi, Punane Täht, Kommunismi Koit jt. Eesti Raadios on esitatud ta kuuldemänge. Kuuldemäng "Tähtaeg on möödas" on avaldatud kogumikus "Pilk nähtamatusse" (1969). Viimastel eluaastatel kirjutas Ilmar Isop lühiromaane, kus kujutas tormakaid, õnnetult lõpetavaid kaasaegseid noori. Ta kirjutas ka filmistsenaariumi "Torma poisid".

## Viited
Asepresident

**Asepresident** on organisatsioonide, ettevõtete, asutuste ja riikide juhi tiitel, mis on ametiastme järgi allpool presidenti.

Valitsuses on asepresidendi peamine ülesanne presidendi surma, tagasiastumise või töövõimetuse puhul presidendi töökohustused üle võtta. Enamikul riikidel on ainult üks asepresident, aga mõnel riigil on neid kaks või enam. Näiteks on Iraani valitsusel 2019. augusti seisuga 12 asepresidenti. Asepresidendi tiitliga tuleb mõnes riigis kaasa ka senati presidendi tiitel, näiteks Argentinas, Ameerika Ühendriikides ja Uruguays.

## Asepresidentidega ÜRO liikmesriigid
Järgnev on nimekiri ÜRO liikmesriikidest, millel on 2023. aasta seisuga valitsuses vähemalt üks asepresident või sellega võrdväärne ametikoht.
Türnitz

**Türnitz** on vald (*Marktgemeinde*) Austrias Alam-Austria liidumaal Lilienfeldi ringkonnas.

## Kliima

Aasta keskmine temperatuur on 8,2 °C; aastane sademete hulk on 1108,8 mm. Kõige rohkem sajab augustis 136,6 mm, kõige vähem aprillis 59,4 mm. Kõige soojem on juulis, jahedam jaanuaris.

## Viited
Traisen (Alam-Austria)

**Traisen** on vald (*Marktgemeinde*) Austrias Alam-Austria liidumaal Lilienfeldi ringkonnas.

## Inimesi

* Rupert Hollaus (1931–1954), mootorratta võidusõitja
* Kurt Krieger (1926–1970), hüüdnimega "hollandlane", pesapallur

## Viited
Dobre

**Dobre** (varem **Dobre Stare**) on linn Poolas Masoovia vojevoodkonnas Mińsk Mazowiecki maakonnas, Dobre valla halduskeskus. Dobre asub Mińsk Mazowieckist umbes 17 km põhja kirdes ja Varssavi kesklinnast ligikaudu 47 km idas.

Dobre sai linnaõigused 1530. aastal, kuid kaotas need 1852. aastal.

Dobre sai linnaõigused tagasi 1. jaanuaril 2024.

## Viited
Grabów

**Grabów** on linn Poolas Łódźi vojevoodkonnas Łęczyca maakonnas, Grabówi valla halduskeskus. Grabów asub Łęczycast umbes 15 km loodes ja Łódźi kesklinnast ligikaudu 52 km põhjaloodes.

Grabów sai linnaõigused 1372. aastal, kuid kaotas need 1870. aastal.

Grabów sai linnaõigused tagasi 1. jaanuaril 2024.

## Viited
Khari järv

**Khari järv** (armeenia keeles Քարի լիճ (*K’ari lich) ;* "kivi/mäe järv") on mageveejärv Armeenias. See asub Aragatsi mäe nõlval 3185 m kõrgusel üle merepinna ja selle ümbermõõt on 1150 m. See tekkis moreenidega ümbritsetud u-kujulises orus. Järve vesi on selge ja külm ning pärineb peamiselt sademetest. Jäätunud 8–9 kuud aastas.

Ühe teooria kohaselt on järv inimese loodud ja seda kasutati Urartu-eelsel perioodil niisutamiseks. Varem oli järv Geghadzori jõe allikas, mis suubub Shiraki tasandikusse. 17. sajandil käskis Catholicos Pilippos I jõe allika sulgeda ja ühendas järve Amberdi jõega, Kasaghi lisajõega. Hiljem see kanal kadus. Järve kõrval asub kosmilise kiirguse jaam, mille asutasid 1943. aastal füüsikud Abraham ja Artem Alikhanjan. 1963. aastal viidi järve kunstlikult Sevani lõhe gegharkuni tüvi. Kalad ei paljunenud, kuid kasvasid kiiremini kui Sevani järves.

Järve äärde pääseb lõunast Agaraku külast viivat teed mööda; teine tee, mis algab armeenia tähestiku monumendi juurest, ühendub peateega idast. Teed on talvel lumega suletud. Järve kasutatakse Aragatsi mäe lõunatipu ronimise lähtekohana.

## Viited
Vene ekspeditsioonikorpus Prantsusmaal ja Kreekas

**Vene ekspeditsioonikorpus Prantsusmaal ja Kreekas** (vene keeles Экспедиционный корпус Русской армии во Франции и Греции) oli Venemaa Keisririigi väeüksus, mis saadeti Esimeses maailmasõjas sõdima Läänerindele Prantsusmaale ja Makedoonia rindele Kreekasse.

1915. aastal taotles Prantsusmaa, et Vene väed saadetaks läänerindele võitlema koos nendega. Kõrgeima ülemjuhataja peakorteri staabiülem Mihhail Aleksejev oli Vene vägede saatmise vastu, Nikolai II nõustus lõpuks saatma brigaadi suuruse väeüksuse. Esimene Vene brigaad maabus Marseilles 1916. aasta aprillis.

Teine brigaad saadeti sõdima Põhja-Kreekasse Makedoonia rindele. Peagi järgnesid kolmas ja neljas brigaad. Teine ja neljas brigaad saabusid Makedoonia rindele augustis ja novembris 1916. Kolmas brigaad lahkus Prantsusmaale 1916. aasta augustis.

## Mälestuse jäädvustamine

21. juunil 2011 avati monument Vene ekspeditsioonikorpusele Pariisis.

15. juulil 2016 avati monument Vene ekspeditsioonikorpusele Prantsusmaal Brestis.

## Viited
Parzi järv

**Parzi järv** (armeenia keeles Պարզ լիճ (*Parz lich);* "selge järv") on väike järv Armeenias Dilidžani rahvuspargis Dilidžanist idas. Järv tekkis looduslike kliimamuutuste tagajärjel.

2017. aastal loodi Transkaukaasia rada, mis ühendab Parzi järve Dilidžani linnaga ning vastupidises suunas Goshi küla ja Goshi järvega. Rada loodi uute rajalõikude ehitamise kaudu, et ühendada omavahel olemasolevaid radu või pinnasteid.

2018. aastal ehitati uus ümber järve kulgev rada.

Järve ääres on restoran, aerupaadid ja seikluspark.

## Galerii

Fail:Lake_Parz.jpg
Fail:Parz_Lake_in_Dilijan.jpg
Fail:Parz_lich_Парз_лич.jpg


## Viited
React

**React** tähendab inglise keeles "reageerima". Sellel on ka tähendusi informaatikas:
* **[[React (JavaScripti raamistik)|React]]**, JavaScripti raamistik kasutajaliideste loomiseks
** **[[React Native]]**, mobiilirakenduste arendamiseks mõeldud raamistik
* **[[ReactOS]]**, operatsioonisüsteem eesmärgiga olla ühilduv Microsoft Windowsiga
Ciepielów

**Ciepielów** on linn Poolas Masoovia vojevoodkonnas Lipsko maakonnas, Ciepielówi valla halduskeskus. Ciepielów asub Lipskost umbes 11,5 km põhjaloodes ja Varssavist ligikaudu 117 km lõunas.

Ciepielów sai linnaõigused 1548. aastal. Ciepielów kaotas linnaõigused 13. jaanuaril 1870.

Ciepielów sai linnaõigused tagasi 1. jaanuaril 2024.

## Viited
Jasmin Moghbeli

**Jasmin Moghbeli** (sündinud 24. juunil 1983) on Ameerika Ühendriikide merejalaväe katselendur ja NASA astronaut. 

Moghbeli sai merejalaväe ohvitseriks 2005. aastal. Ta on lõpetanud Massachusettsi Tehnoloogiainstituudi, Naval Postgraduate Schooli ja mereväe katselendurite kooli. 2017. aasta juunis valiti Moghbeli NASA astronaudiks. Moghbeli oli missiooni SpaceX Crew-7 komandör ja Rahvusvahelise Kosmosejaama 69. ja 70. ekspeditsiooni lennuinsener.

## Viited
Odrzywół

**Odrzywół** on linn Poolas Masoovia vojevoodkonnas Przysucha maakonnas, Odrzywółi valla halduskeskus. Odrzywół asub Przysuchast ligi 19 km põhjas ja Varssavist umbes 85 km lõunaedelas.

Odrzywół sai linnaõigused 1418. aastal, kuid kaotas need 1870. aastal.

Odrzywół sai linnaõigused tagasi 1. jaanuaril 2024.

## Viited
SpaceX Crew-5

**SpaceX Crew-5** oli NASA Erameeskondade programmi viies lend ja Crew Dragoni kaheksas mehitatud orbitaallend. 

Missioon startis edukalt 5. oktoobril 2022 ning selle eesmärk oli toimetada neli meeskonnaliiget Rahvusvahelisse Kosmosejaama (ISS). Kosmoselaev Crew Dragon põkkus ISS-iga 6. oktoobril 2022. Missiooni meeskonda kuulus kaks NASA ja üks JAXA astronaut ning üks vene kosmonaut. Kolm meeskonnaliiget määrati sellele missioonile Boeingu CST-100 Starlineri viivituste tõttu. Meeskonnaliikmetest olid kolm esimesel kosmoselennul, samas kui missioonispetsialist Koichi Wakata oli neljandal kosmoselennul.

Missioon naasis Maale 12. märtsil 2023.

## Meeskond

## Viited
Parzęczew

**Parzęczew** on linn Poolas Łódźi vojevoodkonnas Zgierzi maakonnas, Parzęczewi valla halduskeskus. Parzęczew asub Zgierzist ligikaudu 17 km ja Łódźi kesklinnast umbes 26 km loodes.

Parzęczew sai linnaõigused 1421. aastal, kuid kaotas need 1870. aastal.

Parzęczew sai linnaõigused tagasi 1. jaanuaril 2024.

## Viited
Mieścisko

**Mieścisko** (saksa keeles *Mietschisko*) on linn Poolas Suur-Poola vojevoodkonnas Wągrowieci maakonnas, Mieścisko valla halduskeskus. Mieścisko asub Wągrowiecist umbes 11 km kagus ja Poznańist ligikaudu 46 km põhjakirdes.

Mieścisko sai linnaõigused enne 1436. aastat, kuid kaotas need 1934. aastal.

Mieścisko sai linnaõigused tagasi 1. jaanuaril 2024.

## Viited
Kalju Uibo

**Kalju Uibo** (30. november 1922 Viljandi – 12. mai 2017 Tallinn) oli eesti ajakirjanik, teatrikriitik, toimetaja ja tõlkija.

Ta lõpetas 1941. aastal Tallinna 2. Keskkooli, õppis aastatel 1946–1948 üleriigilises parteikoolis ja 1949–1957 vene filoloogiat Tartu Riikliku Ülikoolis.

Aastatel 1941–1944 osales ta Punaarmee koosseisus teises maailmasõjas (sh oli 14 kuud vangis), 1944–1946 oli ta Sakala toimetaja, 1948–1950 Rahva Hääle kultuuriosakonna juhataja, 1951–1953 Eesti NSV Teatriühingu konsultant, 1954–1960 Eesti Raadio kirjandus- ja lastesaadete peatoimetaja, 1960–1966 Tallinna Polütehnilise Instituudi ja 1971–1973 Tallinna Pedagoogilise Instituudi esteetikaõppejõud, 1967–1970 ajalehe Sirp ja Vasar toimetaja ning 1974–1990 kirjastuse Kunst peatoimetaja.

Uibo kirjutas alates 1950. aastast teatriarvustusi, hooajaülevaateid ning lavastajate ja näitlejate portreid, esines Eesti Raadio ja Eesti Televisiooni saadetes, avaldas brošüüri "Eesti NSV rahvakunstnik Alfred Rebane" (1966), tõlkis teatrialaseid raamatuid, ilukirjandust, biograafiaid jne vene ja inglise keelest (Boris Ensti „Andrei Jegorov (1878–1954). Elu ja looming”, 1987; John Clelandi „Fanny Hill”, 1996; „Marco Polo reisid”, 2004, koos Hillar Taliga jt), koostas ja toimetas Salme Ekbaumi valikkogu „Kivi kiljatas aknasse” (2005), toimetas teatrialaseid raamatuid ja almanahhi „Eesti Nõukogude Teater” (1955–1963). Ta oli Eesti Teatriliidu ja Eesti Ajakirjanike Liidu liige.

## Isiklikku
Tema poeg on laulja Tõnis Uibo, tütar telerežissöör Salme-Riine Uibo. 

## Viited
Uno Trei

**Uno Trei** (26. märts 1925 Tallinn – 12. detsember 1979 Tallinn) oli eesti kergejõustiklane, sporditegelane ja soomepoiss. 

Ta lõpetas Tallinna 2. Gümnaasiumi 1943. aastal, Tallinna Kehakultuuri Tehnikumi 1949. aastal ja õppis Leningradis Lesgafti-nimelises Riiklikus Kehakultuuri Ülikoolis. Ta osales teises maailmasõjas aastatel 1943–1944 Soome Jätkusõjas ja 1944 Tartu rindel.

Trei alustas sportimist Graniidi tänava poisteklubi juhina, tõusis esile sprinterina, võitis Eesti meistrivõistlustel 1943. aastal 200 m jooksus pronks- ning 1947. aastal 100 m jooksus hõbemedali ja jagas tulemusega 11,0 NSVL-i edetabelis 10. kohta. Ta tuli 1946. aastal Dünamo meeskonna koosseisus 4 x 100 m ja 800 m + 400 m + 200 m + 100 m teatejooksudes Eesti meistriks. 1947. aastal haigestus ta lastehalvatusse ega saanud sportlasena edasi tegutseda. 

Trei oli Tallinna Laste ja Noorte Spordikoolis ning Tööjõureservides treener, Tööstuskooli nr 1 kehalise kasvatuse instruktor, aastatel 1963–1965 Eesti NSV Spordikomitees kergejõustiku vanemtreener ja 1966–1979 Kalevi staadioni direktor. Ta tegutses kergejõustikukohtunikuna (1961 üleliiduline kategooria, 1971 aukohtunik), kuulus Kergejõustikuföderatsiooni presiidiumi, treenerite nõukokku ja kohtunikekogu juhatusse.

Tema õpilaste hulgas olid Ülo Raudsepp, Alma Kullerkupp, Enno Karrisoo.

## Viited
Vaskuslased

**Vaskuslased** (*Anguidae*) on roomajate sugukond soomuseliste seltsi sisalikuliste sugukond.

Sugukonnas on kaks alamsugukonda: *Anguinae* ja *Gerrhonotinae*.

## Perekondi
**Anguis* – vaskuss
**[[Barisia]]*
**[[Gerrhonotus]]*
**[[Ophisaurus]]*

## Välislingid
*
Lake Clarki rahvuspark

**Lake Clarki rahvuspark** (*Lake Clark National Park and Preserve*) on Ameerika Ühendriikide rahvuspark Alaska osariigi edelaosas, umbes 160 km Anchorage'ist edelas. 

Park sisaldab palju ojasid ja järvi, mis on olulised Bristoli lahe lõhepüügi jaoks, sealhulgas pargile nime andnud Clarki järvele. Park kaitseb vihmametsi piki Cook Inleti rannikut, mägist tundrat, liustikke, liustikujärvi, suuri lõherikkaid jõgesid ja kahte vulkaani, Mount Redoubt ja Mount Iliamna. Mount Redoubt on aktiivne ja purskas aastatel 1989 ja 2009. Pargi ökosüsteemide mitmekesisus tähendab, et pargis ja selle ümbruses võib näha peaaegu kõiki suuremaid Alaska loomi, nii maismaa- kui ka mereloomi.

Parki ei vii ühtegi teed, kuhu pääseb vaid paadi või väikese lennukiga. Pargi peamine asustatud piirkond on Port Alsworth Clarki järve ääres. Pargi lähedal on veel viis asulat, kus elavad peamiselt Dena'ina põliselanikud. Enne pargi rajamist asusid piirkonnas laiali eraldatud majakesed, millest tuntuim kuulus Richard Proennekele, kelle filmidest, mis dokumenteerivad tema üksildast elu Twin Lakesis, tehti 2003. aastal film "Üksinda põlislooduses".

President Jimmy Carter kuulutas Lake Clarki riiklikuks monumendiks 1. detsembril 1978. 1980. aastal muutis Kongress Lake Clarki staatuse rahvuspargiks ning umbes kaks kolmandikku määrati ürgloodusalaks. Rahvuspargi piires on jahipidamine lubatud ainult kohalikele elanikele enda tarbeks.

## Viited
Metropol (kino)

**Metropol** kino avati 26. juulil (ukj 8. augustil) 1908. aastal Tallinnas Pärnu maanteel Viruvärava mäe vastas Uue turu ääres.

See oli esimene puidust hoone Eestis, mis ehitati spetsiaalselt kinoks. See "elavate ja laulvate piltide teater" oli kaunistatud venepärase sibulfrontooni ja tornikestega ning selle sees oli väidetavalt koguni 1200 isteplatsi (projekti järgi oli saalis oli 888 ja loožides 64 kohta). 1911. aastal toimus tulekahju ja seejärel ehitati hoone ümber restoraniks.

## Vaata ka
* Tallinna kinode loend

## Viited
Zootoca

***Zootoca*** on roomajate perekond sisaliklaste sugukonnast.

## Liike
**Zootoca vivipara* – arusisalik

## Välislingid
*
Sienno

**Sienno** on linn Poolas Masoovia vojevoodkonnas Lipsko maakonnas, Sienno valla halduskeskus. Sienno asub Lipskost ligi 15 km lääneedelas ja Varssavist umbes 130 km lõunas.

Sienno sai linnaks 1421. aastal. Sienno kaotas linnaõigused 1870. aastal.

Sienno sai linnaõigused tagasi 1. jaanuaril 2024.

## Viited